**ΟΜΙΛΙΑ ΠΡΟΕΔΡΟΥ ΣΧΟΛΙΚΗΣ ΕΦΟΡΕΙΑΣ ΑΘΗΕΝΟΥ**

**ΔΡ. ΧΡΗΣΤΟΥ ΗΡΑΚΛΕΟΥΣ ΣΤΗΝ ΤΕΛΕΤΗ ΕΓΚΑΙΝΙΩΝ ΤΗΣ ΑΜΦΙΘΕΑΤΡΙΚΗΣ ΑΙΘΟΥΣΑΣ «ΝΙΚΟΣ ΜΟΥΓΙΑΡΗΣ»**

**ΚΥΡΙΑΚΗ, 26 ΜΑΪΟΥ 2024**

Εξοχότατε κύριε Πρόεδρε της Κυπριακής Δημοκρατίας,

Μακαριώτατε, και Σεβαστό Ιερατείο

Κυρία Εκπρόσωπε του Υπουργού Παιδείας, Αθλητισμού και Νεολαιας Δρ. Ειρήνη Χατζηλουκά Μαυρή

Έντιμοι Κύριοι Βουλευτές

Έντιμε κε Δήμαρχε

Εκπρόσωποι Κομμάτων

Εκλεκτοί προσκεκλημένοι,

Κυρίες και Κύριοι,

Με ιδιαίτερη χαρά και μεγάλη συγκίνηση σας καλωσορίζω και σας ευχαριστώ όλες και όλους, για τη τιμή που μας κάνατε να παρευρίσκεστε σήμερα στα επίσημα εγκαίνια της Αμφιθεατρικής Αίθουας «Νίκος Μουγιάρης» της Σχολικής Εφορείας Αθηένου.

Εκτός από τις μηχανές, λέει, σε ένα απόφθεγμα του ο Γουίλ Ντυράν Αμερικανός ιστορικός & φιλόσοφος (1885-1981), δεν υπάρχει σχεδόν τίποτε άλλο διαχρονικό που να μην προέρχεται από την αρχαία Ελλάδα: Σχολεία, Γυμναστήρια, Αριθμητική, Γεωμετρία, Ιστορία, Ρητορική, Φυσική, Βιολογία, Ανατομία, Υγιεινή, Διακοσμητική, Ποίηση, Μουσική, Τραγωδία, Κωμωδία.

Όλο αυτό το συγκέρασμα πνεύματος, επιστήμης και γνώσης εκφράζονται μέσα από το λόγο και τα έργα και τα συναισθήματα μας, μέσα από το μυαλό και τη ψυχή μας, για να μεταδώσουν μηνύματα, να φέρουν πιο κοντά τον άνθρωπο με τον συνάνθρωπο του, να κατανοήσει τις αξίες, τις παραδόσεις, τη μεγάλη σημασία της παιδείας, της μόρφωσης, της αισθητικής, και της εκλεπτυσμένης συμπεριφοράς, που συνιστάμενα διαμορφώνουν τον τρόπο ζωής των ανθρώπων φτιάχνουν την κουλτούρα μας και τον πολιτισμό μας.

Αυτή η Αίθουσα ναι, αποτελεί έναν ιδανικό χώρο για την έκφραση του πολιτισμού της κουλτούρας και της γνώσης όπως αποτελούσε κάποτε το αμφιθέατρο στη καθημερινότητα των αρχαίων Ελλήνων. Αποτελεί πλέον ένα πραγματικό στολίδι για το τόπο μας. Όραμα μας να λειτουργήσει ως πολιτιστικό κέντρο, να αποτελέσει το κέντρο έκφρασης του πολιτισμού, αλλά και θέλγητρο για παρουσιάσεις εκδηλώσεων πολυπολιτισμικού χαρακτήρα από όλο το νησί μας και όχι μόνον.

Στην Αμφιθεατρική Αίθουσα, δόθηκε το όνομα του αείμνηστου Νίκου Μουγιάρη μεγάλου ευεργέτη του τόπου μας, προτομή του οποίου θα στηθεί πολύ σύντομα στην είσοδο του κτιρίου τα αποκαλυπτήρια της οποίας θα γίνουν αρχές Αυγούστου κατά την έναρξη του καθιερωμένου Συνεδρίου των Αποδήμων.

Περιγράφω πιο κάτω μια σύντομη ιστορική αναφορά για την ολοκλήρωση του έργου η οποία αρχίζει από το 2007 όταν το Υπουργείο Παιδείας αποφάσισε την ανέγερση νέου Δημοτικού σχολείου. Η ιδέα της Αμφιθεατρικής ωρίμασε σαν μέρος του αρχικού κτιριολογικού προγράμματος και έγινε, μετά από συναντήσεις της τότε Σχολικής Εφορείας και του Δήμου με το Υπουργείο, αποδεκτή η ανέγερση της με το 1/3 του κόστους συνεισφορά από το Δήμο. Λόγω της οικονομικής κρίσης το σχολείο ανεγέρθηκε μόλις το 2018. Με το πλήρωμα του χρόνου και τις δραστικές ενέργειες του νυν Δημάρχου και Προέδρου της Σχολικής Εφορείας, επι υπουργού Παιδείας κου Καδή αποφασίστηκε η εκτέλεση του έργου της ανέγερσης της Αμφιθεατρικής Αίθουσας, η οποία άρχισε τον Ιούλιο του 2020 και αποπερατώθηκε το Φεβρουάριο του 2024 με αποκλειστική πλέον χρηματοδότηση από το Υπουργείο Παιδείας Αθλητισμού και Νεολαίας.

Οι μελετητές του έργου είναι οι Επιτέσσερα Αρχιτέκτονες και η εργοληπτική εταιρεία IMATECK KOUNNA Λτδ.

Η Αίθουσα έχει χωρητικότητα 500 θεατών συμπεριλαμβανομένων ειδικών διαρρυθμίσεων, για εξυπηρέτηση ατόμων σε τροχοκαθίσματα, και πληροί όλες τις προϋποθέσεις μιας σύγχρονης αίθουσας εκδηλώσεων. Το εμβαδόν των εσωτερικών χώρων ανέρχεται στα 1300 τμ περίπου και περιλαμβάνει εκτός από το χώρο των θεατών, τεράστια σκηνή με παρασκήνια , χώρο υποδοχής, κυλικείο, χώρο εικονοληπτών και μεταφραστών, χώρο ηχολήπτη και εξωτερικούς χώρους.

Περιγράφω πιο κάτω μια σύντομη ιστορική αναφορά για την ολοκλήρωση του έργου η οποία αρχίζει από το 2007 όταν το Υπουργείο Παιδείας αποφάσισε την ανέγερση νέου Δημοτικού σχολείου. Η ιδέα της Αμφιθεατρικής ωρίμασε σαν μέρος του αρχικού κτιριολογικού προγράμματος και έγινε, μετά από συναντήσεις της τότε Σχολικής Εφορείας και του Δήμου με το Υπουργείο, αποδεκτή η ανέγερση της με το 1/3 του κόστους συνεισφορά από το Δήμο. Λόγω της οικονομικής κρίσης το σχολείο ανεγέρθηκε μόλις το 2018. Με το πλήρωμα του χρόνου και τις δραστικές ενέργειες του νυν Δημάρχου και Προέδρου της Σχολικής Εφορείας, επι υπουργού Παιδείας κου Καδή αποφασίστηκε η εκτέλεση του έργου της ανέγερσης της Αμφιθεατρικής Αίθουσας, η οποία άρχισε τον Ιούλιο του 2020 και αποπερατώθηκε το Φεβρουάριο του 2024 με αποκλειστική πλέον χρηματοδότηση από το Υπουργείο Παιδείας Αθλητισμού και Νεολαίας.

Οι μελετητές του έργου είναι οι Επιτέσσερα Αρχιτέκτονες και η εργοληπτική εταιρεία IMATECK KOUNNA Λτδ.

Η Αίθουσα έχει χωρητικότητα 500 θεατών συμπεριλαμβανομένων ειδικών διαρρυθμίσεων, για εξυπηρέτηση ατόμων σε τροχοκαθίσματα, και πληροί όλες τις προϋποθέσεις μιας σύγχρονης αίθουσας εκδηλώσεων. Το εμβαδόν των εσωτερικών χώρων ανέρχεται στα 1300 τμ περίπου και περιλαμβάνει εκτός από το χώρο των θεατών, τεράστια σκηνή με παρασκήνια , χώρο υποδοχής, κυλικείο, χώρο εικονοληπτών και μεταφραστών, χώρο ηχολήπτη και εξωτερικούς χώρους.

Το όλο κτήριο έτσι επιτρέπει πέραν της διοργάνωσης των εκδηλώσεων των Εκπαιδευτηρίων μας, τη διοργάνωση των εκδηλώσεων του Δήμου μας, των Πολιτιστικών μας ομίλων και άλλων πολιτιστικών φορέων, θεατρικές παραστάσεις, μουσικές εκδηλώσεις και εκδηλώσεις μουσικοχορευτικών σχημάτων, διαλέξεις, συνέδρια και άλλα.

Μετά από καλλιτεχνικό διαγωνισμό και ευχαριστώ ιδιαίτερα τη κα Δέσποινα Παστού για τον συντονισμό των διαδικασιών, που έγινε το 2023 στο πλαίσιο της θεσμοθετημένης διαδικασίας επιλογής έργων τέχνης εμπλουτισμού δημοσίων κτηρίων, έχουν επιλεγεί δύο έργα τέχνης εκ των οποίων το ένα έχει τοποθετηθεί ήδη στο χώρο υποδοχής της Αίθουσας και απεικονίζει αρχαιοελληνικό μοτίβο με το τίτλο «Οι Τέχνες». Είναι έργο που φιλοτέχνησε η Αγγελική Πισσιάρα η οποία ασχολείται με μνημιακή ζωγραφική μαζί με το σύζυγο της. Το δεύτερο έχει τοποθετηθεί πολύ πρόσφατα στον υπαίθριο χώρο που συνδέει την Αίθουσα με το Δημοτικό Σχολείο και αποτελείται από 30 Στήλες ύψους περίπου 2 μέτρων φτιαγμένες από καθρέφτη ανοξείδωτου ατσαλιού. Σε κάθε στήλη είναι χαραγμένο ένα άρθρο από τα 30 άρθρα από την Οικουμενική Διακήρυξή των Ανθρωπίνων Δικαιωμάτων του ανθρώπου από τον Παγκόσμιο Χάρτη των Ηνωμένων Εθνών. Το έργο φιλοτέχνησε ο Σάββας Λαζάρου. Ευχαριστούμε πολύ και τους δύο καλλιτέχνες.

Στα μελλοντικά έργα της Σχολικής Εφορείας συγκαταλέγονται η ανακαίνιση του Νεοκλασικού κτιρίου που φιλοξενούσε παλιά τον Α’ κύκλο του Δημοτικού και μετά το Γυμνάσιο, δωρεά του αείμνηστου ευεργέτη Μιχαήλ Γεωργίου. Στο ανακαινισμένο κτίριο, κονδύλι για το οποίο έχει ήδη εγκριθεί από τις Τεχνικές Υπηρεσίες του Υπ. Παιδείας πρόκειται να στεγαστεί η Δημοτική Βιβλιοθήκη και το Μουσείο Ιστορίας της Εκπαίδευσης. Στο πίσω μέρος του κτιρίου όπου κατεδαφίστηκε το παλιό Δημοτικό θα γίνει ανάπλαση του χώρου και δημιουργία Parking για 100 περίπου αυτοκίνητα και λεωφορεία που θα εξυπηρετούν τις ανάγκες της Αμφιθεατρικής. Η προσφορά για το συγκεκριμένο έργο έχει κατακυρωθεί. Επίσης έχει εγκριθεί από τον ΚΟΑ η τοποθέτηση χλοοτάπητα και προβολέων στα δύο γήπεδα Footsal στην αυλή του νέου Δημοτικού για χρήση από όλους τους δημότες και πρόκειται να ολοκληρωθεί το 2025. Φέτος έχει συμπληρωθεί και η συντήρηση του Γυμνασίου Αθηένου.

Εκφράζοντας την απόλυτη ικανοποίηση μου για το υφιστάμενο έργο θα ήθελα να ευχαριστήσω θερμά το Υπουργείο Παιδείας Αθλητισμού και Νεολαίας για την πλήρη και αποκλειστική χρηματοδότηση του έργου. Η Υπουργός είναι πάντα κοντά μας για οτιδήποτε χρειασθεί η Σχολική Εφορεία μας και την ευχαριστώ από καρδιάς. Τις Τεχνικές Υπηρεσίες και ιδιαίτερα τον Προϊστάμενο τους και φίλο κο Μαραγκό για τη συνεχή και αμέριστη συνεργασία που έχουμε πάντα. Ευχαριστώ τους μελετητές του έργου, τους Επιτέσσερα Αρχιτέκτονες για αυτό το καταπληκτικό οικοδόμημα, και την εργοληπτική εταιρεία IMATECK KOUNNA Λτδ για την άψογη συνεργασία που είχαμε μαζί τους.

Μια τελευταία θερμή παράκληση προς το Υπουργείο είναι η τοποθέτηση θεατρικού φωτισμού στη σκηνή, η οποία θα προσθέσει ολοκληρωμένα όλες τις προδιαγραφές, για μια σύγχρονη αίθουσα, για τις πιο απαιτητικές παραστάσεις που είμαι σίγουρος ότι θα έχουμε στο άμεσο μέλλον.

Ευχαριστίες σε όλες τις Δημαρχίες και τις Σχολικές Εφορείες από το 2006 και εντεύθεν που συνέβαλαν δραστικά για να έχουμε σήμερα την Αμφιθεατρική. Επιγραμματικά αναφέρομαι στους Δημάρχους κους Παπουή, Παπαπέτρου και τον νυν κο Καρεκλά και τους Προέδρους των Σχολικών Εφορειών κους Αδάμου και Χατζηγιαννακού.

Na ευχαριστήσω τις Διευθύνσεις των Δημοτικών μας σχολείων Κ’Α και Κ΄Β και το Γυμνάσιο Αθηένου για το ωραίο πρόγραμμα που μας παρουσίασαν και θα μας παρουσιάσουν και για τη βοήθεια τους για τη προετοιμασία της εκδήλωσης καθώς και όλους τους σχολικούς Εφόροιυς και τη Γραμματεία της Σχολικής Εφορείας το Δήμο, και για το συντονισμό τη κα Μαρία Κόλοκου.

Να αναφέρω δράττοντας την ευκαιρία ότι υπάρχει ηλεκτρονική πλατφόρμα για υποβολή αίτησης, παραχώρησης ή ενοικίασης της αίθουσας. Η αίτηση δύναται να αποσταλεί ηλεκτρονικά μετά από τηλεφωνική επικοινωνία με τη Σχολική Εφορεία.

Κλείνοντας θέλω να εκφράσω τις εγκάρδιες μου ευχαριστίες στον Εξοχότατο Πρόεδρο της Κυπριακής Δημοκρατίας κύριο Νίκο Χριστοδουλίδη και τον Αρχιεπίσκοπο Κύπρου κκ Γεώργιο για την αποδοχή της πρόσκλησης μας, να τελέσουν τα εγκαίνια της Αμφιθεατρικής Αίθουσας εδώ, στην ακριτική μας Αθηένου και να του ευχηθώ το φως της Ανάστασης του Κυρίου που έλαμψε, να τους δίνει δύναμη στο τεράστιο έργο που επιτελούν.

Σας ευχαριστώ.